ფილიპ კინდრედ დიკი

ფილიპ კინდრედ დიკი (დ. 16 მარტი, 1928 — გ. 2 მარტი, 1982) — ამერიკელი სამეცნიერო ფანტასტიკის ჟანრის მწერალი. მისი შემოქმედება 44 რომანსა და 121 მოთხრობას მოიცავს, რომელმა უმრავლესობა მწერლის სიცოცხლის მანძილზე სამეცნიერო ფანტასტიკური ლიტერატურის ჟურნალებში გამოქვეყნდა. თავის წიგნებში დიკი იკვლევდა ისეთ ფილოსოფიურ, სოციალურ და პოლიტიკურ თემებს, როგორიცაა რეალობის ბუნება და იდენტობა, მის ნაშრომებში ხშირად ვხვდებით პერსონაჟებს, რომლებსაც დაპირისპირება უწევთ ისეთ ჟანრულ ელემენტებთან, როგორებიცაა მონოპოლისტი კორპორაციები, ალტერნატიული სამყაროები, ავტორიტარული მთავრობები, ნარკომოხმარება და ცნობიერების სახეცვლილი მდგომარეობა. ავტორი ასევე დაინტერესებული იყო მეტაფიზიკური და თეოლოგიური თემებით. რეალობის, იდენტობის, ნარკოტიკული დამოკიდებულების, შიზოფრენიის და ტრანსცენდენტალური გამოცდილების შესახებ წერისას ფილიპ დიკი ხშირად იყენებდა საკუთარ ცხოვრებისეულ გამოცდილებებს.
ფილიპ დიკი დაიბადა ჩიკაგოში. მოგვიანებით გადავიდა კალიფორნიაში, სადაც შეუდგა სამეცნიერო ფანტასტიკური ნაშრომების გამოცემას 1950-იანებში. 1962 წელს გამოსცა ალტერნატიული ისტორიის ჟანრის რომანი „კაცი მაღალ კოშკში“, რომელშიც მეორე მსოფლიო ომი მოკავშირეებმა წააგეს და მსოფლიოს ნაცისტური გერმანია და იმპერიალისტური იაპონია მართავენ. ეს ფილიპ დიკის ერთადერთი რომანია, რისთვისაც გადაეცა ჰიუგოს პრემია. 2015 წელს რომანის მიხედვით „ამაზონ პრაიმმა“ სატელევიზიო შოუ შექმნა.
1965 წელს გამოსცა რომანი „პალმერ ელდრიჩის სამი სტიგმა“, რომელსაც გამოკვეთილი რელიგიური თემატიკა ახასიათებს. რომანის მოქმედება XXI საუკუნეში ვითარდება, სადაც გაეროს წინამძღოლობით კაცობრიობამ მზის სისტემის კოლონიზირება მოახდინა. კოლონიებში ცხოვრება რთულია, კოლონისტთა უმეტესობა დედამიწას საკუთარი ნებით არ ტოვებს. მათთვის ცხოვრების შესამსუბუქებლად იქმნება სპეციალური ნარკოტიკი, რომელიც მიმღებს დედამიწაზე, იდეალური ცხოვრების ჰალუცინაციას რამდენიმე წუთით უქმნის. 1965 წელს რომანი ნებულას ჯილდოზე იყო წარდგენილი.
1968 წელს გამოქვეყნდა რომანი „ოცნებობენ ანდროიდები ელექტრონულ ცხვრებზე?“, რომელიც მოგვითხრობს ანდროიდებზე მონადირის ისტორიას. მოვლენები მომაკვდავ დედამიწაზე ვითარდება, სადაც თითქმის ყველა ცხოველი ამოწყდა, რამდენიმე დარჩენილი კი მდიდრებისთვის სტატუსის მაჩვენებლად იქცა. დედამიწაზე დარჩენილი მოსახლეობის უმეტესობას სხვა პლანეტებზე გადასახლების საშუალებაც არ აქვთ. ფილიპ დიკის ამ რომანის მიხედვით რიდლკი სკოტმა საკულტო სამეცნიერო ფატნასტიკური ფილმი „სამართებელზე მორბენალი“ (1982) გადაიღო.
დიკს საერთო ჯამში გამოცემული აქვს 44 რომანი და 121 მოთხრობა, რომელთა უმეტესობა გამოჩნდა სამეცნიერო ფანტასტიკურ ჟურნალებში. მისი რომანების მიხედვით გადაღებულია რამდენიმე ფილმი, მათ შორის: „სამართებელზე მორბენალი“ (1982), „განსხვავებული აზრი“ (2002), „ბუნდოვნად, სკანერში“ (2006), „რეალობის შემცვლელნი“ (2011) და სხვა.
ბიბლიოგრაფია
კაცი მაღალ კოშკში (1962) — ჰიუგოს პრემია
ახლა კი გასულ წელს დაველოდოთ (1963)
პალმერ ელდრიჩის სამი სტიგმა (1965)
ოცნებობენ ანდროიდები ელექტრონულ ცხვრებზე? (1968)
უბიკი (1969)
იდინე, ცრემლო, — თქვა პოლიციელმა (1974)
ბუნდოვნად, სკანერში (1977)
ვალისი (1981)
ლიტერატურა
Precious Artifacts : A Philip K. Dick Bibliography, United States of America and United Kingdom Editions, 1955 – 2012. Compiled by Henri Wintz and David Hyde. (Wide Books 2012). www.wide-books.com
Precious Artifacts 2: A Philip K. Dick Bibliography, The Short Stories, United States, United Kingdom and Oceania, 1952 – 2014. Compiled by Henri Wintz and David Hyde (Wide Books 2014). www.wide-books.com
რესურსები ინტერნეტში
სქოლიო
ამერიკელი სამეცნიერო ფანტასტიკის ჟანრის მწერლები
ამერიკელი რომანისტები
ფილიპ კინდრედ დიკი
XX საუკუნის ამერიკელი ესეისტები
XX საუკუნის ამერიკელი არამხატვრული მწერლები
XX საუკუნის ამერიკელი რომანისტები
XX საუკუნის ამერიკელი ფილოსოფოსები
XX საუკუნის ესეისტები
XX საუკუნის ფილოსოფოსები
ამერიკელი ალტერნატიული ისტორიის ჟანრის მწერლები
ამერიკელი ესეისტები
ამერიკელი მამაკაცი რომანისტები
ამერიკელი არამხატვრული მწერლები
ამერიკელი ფილოსოფოსები
ამერიკელი ფსიქოლოგიური ჟანრის მწერლები
კულტურის კრიტიკოსები
კიბერპანკის ჟანრის მწერლები
ეპისტემოლოგები
მეტაფიზიკოსები
ნეოპლატონისტები
კალიფორნიელი რომანისტები
ილინოისელი რომანისტები
ონტოლოგები
კალიფორნიელი ფილოსოფოსები
ილინოისელი ფილოსოფოსები
ხელოვნების ფილოსოფოსები
კულტურის ფილოსოფოსები
განათლების ფილოსოფოსები
ისტორიის ფილოსოფოსები
ლიტერატურის ფილოსოფოსები
სიყვარულის ფილოსოფოსები
რელიგიის ფილოსოფოსები
მეცნიერების ფილოსოფოსები
სოციალური მეცნიერების ფილოსოფოსები
ტექნოლოგიის ფილოსოფოსები
პოლიტიკური ფილოსოფოსები
პოსტმოდერნისტი მწერლები
სამეცნიერო ფანტასტიკის ჟანრის მწერლები
სოციალური კრიტიკოსები
სოციალური ფილოსოფოსები
ჩიკაგოელი მწერლები
გონების ფილოსოფოსები